stanford-oval/wikipedia huggingface dataset:
בילבורד להיטי העולם

לוגו מגזין הבילבורד
בילבורד להיטי העולם (באנגלית: Hits of the World) הוא אוסף של מצעדי מוזיקה שבועיים בהוצאת המגזין האמריקאי בילבורד. אוסף זה, אשר מתפרסם מדי יום שלישי, מתסמך על נתוני לומינייט להזרמת מוזיקה ומכירות דיגיטליות של יותר מ-40 מדינות ברחבי העולם. בילבורד הכריזה על האוסף ב-14 בפברואר 2022, והוא הושק יום למחרת.
להלן רשימת מצעדי המוזיקה אשר מופיעים באוסף להיטי העולם של בילבורד.
ארגנטינה הוט 100
מצעד האלבומים הקנדי
קנדה הוט 100
איטליה הוט 100
יפן הוט 100
קיי-פופ הוט 100 (הופיע באוסף עד גיליון 7 במאי 2022, והוחלף במצעד שירי קוריאה הדרומית)
וייטנאם הוט 100
מצעד האלבומים הבריטי
מצעד הסינגלים הבריטי
מצעד האלבומים באוסטרליה
מצעד האלבומים בגרמניה
מצעד האלבומים ביוון
מצעד TME UNI סין (מצעד המוזיקה פעיל מאז 2018, ומופיע באוסף מאז 2023)
מצעד שירי דרום אפריקה
מצעד שירי אוסטרליה
מצעד השירים בהונג קונג
מצעד שירי הודו
מצעד שירי אינדונזיה
מצעד שירי מלזיה
מצעד שירי ניו זילנד
מצעד שירי הפיליפינים (הופסק ביולי 2024; הוחלף בהפיליפינים הוט 100)
הפיליפינים הוט 100 (פעיל מאז 3 ביולי 2024 ומופיע באוסף מאז 16 ביולי 2024; החליף את מצעד שירי הפיליפינים)
מצעד שירי סינגפור
מצעד שירי קוריאה הדרומית (מופיע באוסף מאז גיליון 7 במאי 2022 כתחליף לקיי-פופ הוט 100)
מצעד שירי טייוואן
מצעד שירי תאילנד (הופיע באוסף עד גיליון 26 בפברואר 2022)
מצעד שירי טורקיה
מצעד השירים התאיים (הושק ב-17 במרץ 2023)
מצעד שירי הקאנטרי התאיים (הושק ב-17 במרץ 2023)
מצעד שירי אוסטריה
מצעד שירי בלגיה
מצעד שירי קרואטיה
מצעד שירי צ'כיה
מצעד שירי דנמרק
מצעד שירי פינלנד
מצעד שירי צרפת
מצעד שירי גרמניה
מצעד שירי יוון
מצעד שירי הונגריה
מצעד שירי איסלנד
מצעד שירי אירלנד
מצעד שירי לוקסמבורג
מצעד שירי הולנד
מצעד שירי נורווגיה
מצעד שירי פולין
מצעד שירי פורטוגל
מצעד שירי רומניה
מצעד שירי רוסיה (הופיע באוסף עד גיליון 9 באפריל 2022)
מצעד שירי סלובקיה
מצעד שירי ספרד
מצעד שירי שוודיה
מצעד שירי שווייץ
מצעד שירי הממלכה המאוחדת
מצעד שירי בוליביה
מצעד שירי ברזיל (הופסק באוגוסט 2023 והוחלף בברזיל הוט 100)
מצעד שירי צ'ילה
מצעד שירי קולומביה
מצעד שירי אקוודור
מצעד שירי מקסיקו
מצעד שירי פרו
ברזיל הוט 100 (נוסף לאוסף לאחר שבילבורד ברזיל הושק מחדש באוגוסט 2023)
ביאורים

1 2  מופיע באוסף להיטי העולם, על אף שהושק כמצעד מוזיקה עצמאי.
הערות שוליים

↑  "Billboard Expands International Footprint With 'Hits of the World' Charts". Billboard (באנגלית אמריקאית). 2022-02-14. ארכיון מ-2022-03-11. נבדק ב-2022-02-16.
↑  "Billboard unveils 'Hits of the World' charts". The Industry Observer (בAustralian English). 2022-02-15. ארכיון מ-2022-02-16. נבדק ב-2022-02-16.
↑  "Billboard Italia - News Musicali, Classifiche, Foto e Video su billboard.it". Billboard Italia. ארכיון מ-2023-09-17. נבדק ב-18 בדצמבר 2022. {{cite web}}:  (עזרה)
↑  "Billboard K-Pop 100". Billboard. ארכיון מ-2022-04-27. נבדק ב-10 במאי 2022. {{cite journal}}:  (עזרה)
↑  Group, Tencent Music Entertainment. "Tencent Music Entertainment Group Introduces TME UNI Chart on Billboard to Promote Chinese Music in Global Markets". www.prnewswire.com (באנגלית). ארכיון מ-2023-03-15. נבדק ב-2023-09-21.
↑  "South Korea Songs". Billboard. ארכיון מ-2022-05-10. נבדק ב-10 במאי 2022. {{cite journal}}:  (עזרה)
↑  "Thailand Songs". Billboard. ארכיון מ-15 בפברואר 2022. נבדק ב-2 במאי 2022. {{cite journal}}:  (עזרה)
↑  "Billboard Thailand Launches 2 Weekly Local Charts". Billboard. 17 במרץ 2023. ארכיון מ-2023-04-01. נבדק ב-20 במרץ 2023. {{cite journal}}:  (עזרה)
↑  "Russia Songs". Billboard. ארכיון מ-9 באפריל 2022. נבדק ב-9 באפריל 2022. {{cite journal}}:  (עזרה)
באסטיון

ערך זה עוסק במגן ביצורים בחומה. אם התכוונתם למשמעות אחרת, ראו .
איור של באסטיון
באסטיון (נקרא גם מגנן, באנגלית ובצרפתית:bastion) הוא בליטה זוויתית בחומה, הבולטת מחומה ישרה או נמצאת בפינות, כחלק ממערכת ביצורים. בנוסף, חלש הבאסטיון גם על השטח הקרוב לחומה ואפשר למגינים לירות אל עבר לוחמים המסתערים עליה. באסטיון נבדל מצריח בכך שהצריח מתנשא מעל החומה ואילו הבאסטיון הוא מבנה בגובה החומה המהווה חלק ממנה.
הבאסטיון זכה לעדנה בעיקר אחרי המצאת התותח אם כי היה קיים גם בימי הביניים. הבאסטיון אפשר לתותחים לכסות גם את השטח הקרוב לחומה ולא רק את החזית. לשיאו הגיע הבאסטיון במבצרי כוכב (שנקראים גם מבצרי באסטיון) בהם כל החומות הורכבו מבאסטיונים שתוכננו כך שלא יהיו שטחים שהם לא יוכלו לכסות בירי, מבצרים אלה היו נפוצים בעידן הארטילריה המבוססת על אבק השרפה עד המאה ה-19.
בישראל ניתן לראות באסטיונים בחומות עכו.
אפרים קופפר

| --- | --- |

אפרים קופפר (מימין למעלה) עם משפחתו, 1962
 לידה:  13 במרץ 1905 ו' באדר ב' תרס"ה פרושוביצה, רפובליקת פולין 
 פטירה:  5 במרץ 1993 (בגיל 87) י"ב באדר תשנ"ג ירושלים 
 ענף מדעי:  יהדות, היסטוריה של עם ישראל, תרבות יהודית חילונית 
 
אפרים קוּפּפֶר (בפולנית: Franciszek Kupfer;‏ 5 במרץ 1905 – 13 במרץ 1993) היה חוקר יהדות ומהדיר ספרי ראשונים פולני-ישראלי.
קורות חייו

אפרים בן אברהם קופפר נולד ב-1905 בעיירה פרושוביצה שבפולין. הוריו נמנו עם חסידי חנצ'ין. בילדותו קיבל חינוך חסידי ותורני ונודע לבקי במרחבי הספרות התלמודית. בגיל צעיר התייתם מאביו. קופפר היה מקורב לרבים מגדולי פולין באותו זמן, ואף שימש כמזכירו של ר' מאיר אריק. כרבים מצעירי הדור ההוא, נטה גם הוא בשלב מסוים בחייו אחר הקומוניזם ואף ישב זמן מה בכלא הפולני בגלל פעילות זו. קופפר נישא בפולין למרים וינטרויב ולזוג נולדו חמישה ילדים.
עם פרוץ מלחמת העולם השנייה נמלט קופפר לברית המועצות. מכיוון שסירב לקבל על עצמו אזרחות סובייטית, נשלח למחנה עבודה בסיביר. חייו ניצלו בעזרת אזרח רוסי שהכיר לו טובה עוד מפולין, ולאחר המלחמה הוא חזר לפולין, שם גילה שאמו, אשתו וכל חמשת ילדיו נספו בשואה.
קופפר חזר לבירה ורשה, שם היה לחוקר במכון ההיסטורי היהודי ובאקדמיה הלאומית למדעים. הוא לימד יהדות באוניברסיטת ורשה ופרסם מספר פרסומים בשפה הפולנית וביידיש על תולדות היהודים. בפולין נישא בשנית להלנה סוכצקי, ולאחר שאיבד את כל משפחתו הענפה בשואת יהודי פולין, זכה לגדל משפחה ולראות ילדים ונכדים.
בשנת 1957 נפטר בנו מנישואיו השניים, והוא עלה לישראל עם אשתו הלנה. עם עלייתו התקבל לעבודה במכון לתצלומי כתבי יד עבריים (לימים חלק מהספרייה הלאומית), שם עבד 30 שנה וזכה להערכה מרובה בזכות ידענותו המופלגת בספרות היהודית לדורותיה וידיעותיו ההיסטוריות הרבות.
קופפר פרסם מספר רב של מאמרים בפולנית, ביידיש ובעברית.
פרסומיו

פרסומיו הידועים הם:
פירוש רש"י למסכת מועד קטן, יוצא לאור על פי כתב יד ספרדי בצירוף מבוא והערות, ירושלים, מקיצי נרדמים, תשכ"א.
 בספר זה חשף קופפר לטענתו את פירושו האמיתי של רש"י למסכת, מתוך טענה שהפירוש המצוי בידינו אינו פירושו של רש"י. מספר חוקרים חלקו על ייחוסו של רש"י לפירוש זה.
פירושי מסכת פסחים, וסוכה מבית מדרשו של רש"י. מסכת פסחים – רבינו יהודה בר נתן (ריב"ן), פירוש מסכת סוכה מבית מדרשו של רש"י, ירושלים, מקיצי נרדמים, תשמ"ד
פירוש מסכת יבמות לריב"ן, יוצא לאור על פי כתב יד שבספרית אנג'ליקה שברומא בצירוף מבוא והערות, ירושלים, מזרח ומערב, תשל"ז
פירוש מסכת קידושין (מחבר משוער- רבנו מאיר בן רבנו שמואל מרמרו), יוצא לאור על פי כתב יד של האקדמיה להיסטוריה במדריד בצירוף מבוא והערות, ירושלים, מזרח ומערב, תשל"ז
תשובות ופסקים מאת חכמי אשכנז וצרפת, יו"ל על פי כתב יד בודליאנה 692 בצירוף מבוא והערות, ירושלים, מקיצי נרדמים, תשל"ג.
לקריאה נוספת

ישראל מ' תא-שמע, "קווים לדמותו של אפרים קופפר ז"ל", מדעי היהדות, 34 (תשנ"ד), 87–92. (המאמר באתר JSTOR) (נדפס שוב בשם "קווים לדמותו ולתרומתו המחקרית של דוצנט אפרים קופפר", בתוך: הנ"ל, כנסת מחקרים: עיונים בספרות הרבנית בימי הביניים, כרך ד: ארצות המזרח, פרובנס ומאסף, ירושלים: מוסד ביאליק, תש"ע, עמ' 346–353, גרסה מקוונת של הספר (לבעלי הרשאה), באתר "כותר")
הערות שוליים

↑  115 פרסומים נסקרו בביבליוגרפיה של מאמריו שפורסמו. רשימה זו, גם על-פי עדותו של קופפר, אינה מלאה, כיוון שחסרים היו לו מאמרים שנכתבו בפולין בכתבי-עת לא מצויים. יהושע מונדשיין, "אפרים קופפר: ביבליוגרפיה", מדעי היהדות, 34 (תשנ"ד), 93–99.
↑  ראו למשל כאן.
↑  אבי הרשב"ם
| --- | --- |
בקרת זהויות :  NLI: 987007309299905171  PLWABN: 9810623199305606  GND: 1158222262  ISNI: 0000 0000 5198 0716  LCCN: n85298758  NKC: zmp20241213541  NTA: 136591663  RERO: 02-A026456583  SUDOC: 254161642  VIAF: 94202434   WorldCat (עם VIAF): 94202434
בילבורד סין

| --- | --- |

 סוגה:  מוזיקה
 תאריכי הופעה:  5 בספטמבר 2016 – הווה (8 שנים)
 שפה:  סינית
 מדינה:  הרפובליקה העממית של סין
 billboardchina.cn
 
בילבורד סין (בסינית מפושטת: 中国公告牌; בכתב סיני: 中國公告牌) הוא מגזין מוזיקה מקוון בשפה הסינית, שפועל תחת מגזין הבילבורד ברפובליקה העממית של סין ואחראי על פרסום המצעדים במדינה, כמו גם על פרסום המצעדים הבינלאומיים במדינה. המגזין עוסק בעולם המוזיקה הסיני ומפורסם מדי שבוע.
את המגזין ייסדו ב-5 בספטמבר 2016 והוא המקביל למגזין בילבורד הבינלאומי.
רקע

לאחר כניסתה לשווקים בפיליפינים ותאילנד, בילבורד יצרה שותפות נוספת עם חברת המדיה הסינית Vision Media Group בספטמבר 2016. השותפות הביאה לייצור של תכנים מוזיקליים שונים. אחד מנשיאי הבילבורד, ג'ון אמאטו, הצהיר: "התרחבות זו לסין היא אבן דרך עבור בילבורד". ב-29 בדצמבר 2016 הושק באופן רשמי אתר בילבורד סין.
מצעדים

ב-21 באפריל 2017, בילבורד סין שיתפו פעולה עם Nielsen-CCData ו-Sina Weibo להשקת מצעד המוזיקה של בילבורד סין. בהמשך, נוצר מצעד סין הוט 100 המקביל למצעד הבילבורד הוט 100.
Billboard China Airplay/FL
Billboard China Social Music Chart
בילבורד סין הוט 100
הערות שוליים

1 2  关于我们_Billboard中国, www.billboardchina.cn
1 2  不久的将来，你可能会看到 Billboard 华语音乐榜_娱乐_好奇心日报, www.qdaily.com
↑  "Billboard Launches in China".
↑  新浪娱乐, 微博联手Billboard推国内首个社交媒体实时音乐榜, ent.sina.com.cn, ‏2017-04-21
אנמארי ורסטאפן

אנה מריה תאודורה פטרה "אנמארי" ורסטאפן (בהולנדית: Anna Maria Theodora Petra "Annemarie" Verstappen; נולדה ב-3 באוקטובר 1965) היא שחיינית עבר הולנדית, זוכת 3 מדליות אולימפיות, 1 כסף ו-2 ארד (לוס אנג'לס 1984), אלופת עולם (גואיאקיל 1982) במשחה ל-200 מטר חופשי, זוכת 5 מדליות מאליפויות אירופה, 2 כסף ו-3 ארד ושיאנית עולם כחודש (יולי 1983) במשחה ל-50 מטר חופשי.
ביוגרפיה

ורסטאפן נולדה וגדלה ברוסמאלן.
ביוגרפיה > 1981

באליפות אירופה שנערכה בספליט, באותה העת יוגוסלביה בשנת 1981 היא זכתה במדליית ארד במשחה שליחות 4X100 מטר חופשי.
ביוגרפיה > 1982 > אלופת עולם

באליפות העולם שנערכה בגואיאקיל, אקוודור בשנת 1982 זכתה ורסטאפן ב-3 מדליות, אחת מכל סוג. מדליית זהב, במשחה ל-200 מטר חופשי בתוצאה של 1:59.53 דקות, לפני בירגיט מיינקה מגרמניה המזרחית (2:00.67 דקות) ובת ארצה אנליס מאס (2:00.84 דקות). מדליית כסף, במשחה ל-100 מטר חופשי בתוצאה של 55.87 שניות, אחרי בירגיט מיינקה (55.79 שניות) ולפני ג'יל סטרקל מארצות הברית (56.27 שניות). מדליית ארד, במשחה שליחות 4x100 מטר חופשי ביחד עם אנליס מאס, וילמה ואן ולסן וקוני ואן בנטום בתוצאה של 3:49.59 דקות, אחרי גרמניה המזרחית (3:43.97 דקות) וארצות הברית (3:45.76 דקות).
ביוגרפיה > 1983 > שיאנית עולם

בתחרות שנערכה באמרספורט, הולנד ב-9 ביולי 1983 קבעה ורסטאפן במשחה ל-50 מטר חופשי שיא עולם חדש של 25.64 שניות, שיפור לשיא בן 5 חודשים וחצי של דארה טורס מארצות הברית (25.69 שניות), שיאה זה החזיק מעמד כחודש ונשבר על ידי דארה טורס (25.62 שניות).
כחודש וחצי לאחר מכן, באליפות אירופה שנערכה ברומא, איטליה בסוף אוגוסט אותה שנה היא זכתה ב-3 מדליות במשחי שליחות, 2 כסף ו-1 ארד. מדליות כסף במשחה שליחות 4x100 מטר חופשי ובמשחה שליחות 4x100 מטר מעורב ומדליית ארד במשחה שליחות 4X200 מטר חופשי.
ביוגרפיה > 1984 > סגנית אלופה אולימפית

באולימפיאדת לוס אנג'לס (1984) זכתה ורסטאפן ב-3 מדליות, כסף ו-2 ארד. מדליית כסף במשחה שליחות 4x100 מטר חופשי ביחד עם אלס פוסקס, דסי ריירס וקוני ואן בנטום בשיא הולנד חדש של 3:44.40 דקות, אחרי ארצות הברית שקבעה שיא אמריקה חדש של 3:43.43 דקות ולפני גרמניה המערבית שאף היא קבעה שיא לאומי חדש של 3:45.56 דקות. כשחיינית ראשונה היא קבעה תוצאה של 55.94 שניות. מדליות ארד, במשחה ל-100 מטר חופשי בתוצאה של 56.08 שניות, אחרי קרי סטיינסייפר וננסי הוגסהד מארצות הברית שקבעו תוצאה זהה של 55.92 שניות. במשחה ל-200 מטר חופשי בתוצאה של 1:59.69 דקות, אחרי מרי וייט (1:59.23 דקות) וסינתיה וודהד (1:59.50 דקות), שתיהן מארצות הברית. נוסף לכך, היא סיימה במקום רביעי במשחה ל-100 מטר פרפר בתוצאה של 1:01.56 דקות, בשלב המוקדמות היא קבעה תוצאה של 1:01.50 דקות
ביוגרפיה > 1985

באליפות אירופה שנערכה בסופיה, בולגריה בשנת 1985 היא זכתה במדליית ארד במשחה שליחות 4X100 מטר חופשי.
ביוגרפיה > 1986

באליפות העולם שנערכה במדריד, ספרד בשנת 1986 היא זכתה ב-3 מדליות ארד, כולן במשחי שליחות. במשחה שליחות 4x100 מטר חופשי ביחד עם קוני ואן בנטום, לורה ליידריץ וקארין ברינס בתוצאה של 3:46.89 דקות, אחרי גרמניה המזרחית שקבעה שיא עולם חדש של 3:40.57 דקות וארצות הברית (3:44.04 דקות), במשחה שליחות 4x200 מטר חופשי ביחד עם יולנדה ואן דה מיר, מריאן מואיז וקוני ואן בנטום בתוצאה של 8:09.59 דקות, אחרי גרמניה המזרחית שקבעה שיא עולם חדש של 7:59.33 דקות וארצות הברית (8:02.12 דקות) ובמשחה שליחות 4x100 מטר מעורב ביחד עם יולנדה דה רובר, פטרה ואן סטברן וקוני ואן בנטום בתוצאה של 4:10.70 דקות, אחרי גרמניה המזרחית שקבעה שיא אליפות חדש של 4:04.82 דקות וארצות הברית (4:07.75 דקות). נוסף לכך, היא סיימה במקום חמישי במשחה ל-50 מטר חופשי בתוצאה של 26.08 שניות ופעמיים במקום שמיני, במשחה ל-100 מטר חופשי בתוצאה של 57.01 שניות, בשלב המוקדמות היא קבעה תוצאה של 56.82 שניות ועלתה שלישית למשחה הגמר ובמשחה ל-200 מטר חופשי בתוצאה של 2:02.65 דקות ולא הצליחה להגן על תוארה.
משפחתה

בנה הוא שחקן הכדורגל המקצועני וינסנט יאנסן מלך שערי ליגת העל ההולנדית: 2015/2016
תארים והישגים

בשנת 1982 נבחרה ורסטאפן לספורטאית השנה בהולנד.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-50 מטר חופשי (ויקיפדיה האנגלית)
הערות שוליים

↑  כל התוצאות מאליפות העולם בשחייה 1986
אסטנה (אופניים)

| --- | --- |

 
 מידע על הקבוצות
 קוד UCI:  AST
 אופניים:  ווילייר
 מיקום:  שווייץ שווייץ (2007) לוקסמבורג לוקסמבורג (2008) קזחסטן קזחסטן (מאז 2009)
 תאריך ייסוד:  2007
 תחום:  כביש
 סטטוס:  פרו טור
 צוות מקצועי ראשי
 מנהל כללי:  אלכסנדר וינוקורוב
 מנהל ספורטיבי:  גווידו בונטמפי   ג'וזפה מרטינלי   אלכסנדר שפר
 שמות קודמים
 2021:  אסטנה-פרמייר טק
 
רכב של הקבוצה, צבוע בצבעי קזחסטן
קבוצת אסטנה (Astana) היא קבוצת רכיבה מקצוענית, השייכת לסבב המקצועני של איגוד האופניים הבינלאומי. לקבוצה ניתנת חסות של מועדון הספורט אסטנה, שהוא למעשה אוסף חברות השייכות לממשלת קזחסטן ונקראת על שם עיר הבירה אסטנה.
היסטוריה > שותפות בקבוצת ליברטי סיגורוס

אסטנה החלה לתת חסות לקבוצת רכיבה בעונת 2006, ונכנסה למעשה בנעלי הקבוצה הספרדית ליברטי סגורוס, בה רכב הרוכב הקזחי הבולט, אלכסנדר וינוקורוב. הקבוצה הספרדית הייתה מעורבת בפרשת אימרוץ גדולה, פרשת מבצע פוארטו, ונותנת החסות הראשית, חברת הביטוח ליברטי סגורוס, החלה לסגת מן החוזים. קבוצת חברות קזחיות התארגנו בעידוד הממשל הקזחי לקבוצה שנקראה "אסטנה" - כשם בירת קזחסטן, וזו הפכה לנותנת החסות הראשית לקבוצה, ובמחצית השנייה של עונת 2006 ניצח וינוקורוב במרוץ הוואלטה אספניה.
היסטוריה > הקמת קבוצה חדשה

בתחילה, רצו נותני החסות לרכוש את רישיונה של קבוצת ליברטי סגורוס למתן חסות עבור קבוצת רכיבה מסבב הפרו טור. אך מנולו סאיז, מנהלה הספורטיבי הדומיננטי של הקבוצה, שהיה בעל הרישיון, סירב למכור וכתוצאה מכך הגיש נותן החסות בקשה להקמת קבוצה חדשה. בסיסה של הקבוצה החדשה שנוצרה היה בשווייץ, כשווינוקורוב היה הרוכב המרכזי בקבוצה ומארק ביבר היה מנהלה הספורטיבי.
איגוד האופניים הבינלאומי הודיע לנותן החסות כי לא יקבל רישיון לעונת 2007. מארגני הגרנד טורס הודיעו כי קבוצת אסטנה תזומן למרוצים אלו, ללא קשר לאי קבלת הרישיון. ב-20 בדצמבר 2006 הודיע האיגוד כי קבוצת אסטנה תקבל רישיון לארבע שנים.
היסטוריה > פסילתו של וינוקורוב ופרישה מטור דה פראנס 2007

לאחר שבדמו של וינוקורוב נמצאו עקבות של עירוי דם, קיבלה הקבוצה הזדמנות לצאת ממרוץ הטור דה פראנס מבלי שיבדקו שאר הרוכבים. הקבוצה ניצלה את ההזדמנות ופרשה מהמרוץ.
.
לאחר שאושר כי גם המבחנה השנייה נבדקה ונמצאה חיובית, הודיעה קבוצת אסטנה כי וינוקורוב פוטר והורחק מהקבוצה.
.
היסטוריה > 2008

לאחר פרשיית הסמים ב 2007, החליטו נותני החסות להחליף את המנהל הספורטיבי של הקבוצה ובמקומו מונה יוהאן ברויינל, מי שהיה מנהלה של קבוצת רשות הדואר האמריקנית וקבוצת דיסקברי. ברויינל קיבל יד חופשית בניהול הקבוצה ולכן הביא איתו מספר רוכבים מקבוצת דיסקברי לרבות מנצח הטור דה פראנס, אלברטו קונטדור ומי שסיים שלישי, לוי ליפהיימר.
ברויינל הכניס לקבוצה גם מערכת בקרה למניעת שימוש בסמים, שיטה שנוסתה בקבוצת CSC. ברויינל השלים את המעבר מדיסקברי לאסטנה בכך שהביא (כנותנות חסות) גם את יצרנית האופניים טרק ואת יצרנית החלקים סראם (sram).
בפברואר 2008 הודיעו מארגני הטור דה פראנס כי אסטנה לא תשתתף בטור עקב מעורבותה בפרשת פוארטו ובפרשת הסימום ב-2007. משמעות ההחלטה הייתה כי אלברטו קונטדור, מנצח הטור בשנת 2007 לא יכול היה להגן על תוארו. ב-1 ביוני באותה שנה ניצח קונטדור בג'ירו ד'איטליה ומאוחר יותר באותה שנה, בספטמבר 2008 ניצח קונטדור גם בוואלטה אספניה.
היסטוריה > 2009

בספטמבר 2008 הודיעה הקבוצה כי לאנס ארמסטרונג, שניצח בטור דה פראנס 7 פעמים, חוזר מפרישתו וירכב בקבוצה בעונת 2009. המרוץ הראשון שארמסטרונג רכב בו היה הטור של אוסטרליה. בנוסף, רכב ארמסטרונג במספר מרוצים כדי להתכונן לטור דה פראנס. ארמסטרונג לא קיבל משכורת או בונוסים וחלק את מעמד הקפטן עם קונטדור, במטרה להעלות את המודעות למלחמה בסרטן.
בשנה זו רכבו בשורות הקבוצה ארבעה מבכירי רוכבי מרוצי הקטעים בעולם באותה עת: ארמסטרונג, קונטדור, ליפהיימר וקלודן. במקביל, הקבוצה שימשה כחממה לרוכבים קזחיים צעירים ומתוך 30 רוכבים בסגל הקבוצה, עשרה היו מקזחסטן. בקבוצה היה חבר גם הרוכב הבכיר ירוסלב פופוביץ', ורוכבים צעירים כישרוניים נוספים כדוגמת יאנז ברייקוביץ'.
עונת 2009 האירה פנים לקבוצת אסטנה במישור המקצועי: ניצחונות במספר מרוצים חד יומיים וטורים קצרים כגון וואלטה קסטיליה ולאון העמידו את הקבוצה באור הזרקורים. בטור דה פראנס בלטה אסטנה כשניהלה את הדבוקה במספר שלבים, ניצחה בתחרות הקבוצות, במרוץ הקבוצתי נגד השעון והעמידה שני רוכבים, קונטדור וארמסטרונג, בשלישייה המנצחת, הישג נדיר. במישור הכלכלי הודיעה אסטנה כי עקב המשבר הכלכלי העולמי והשפעתו על קזחסטן היא חווה קשיים כלכליים.
היסטוריה > 2010

עם שובו של וינוקורוב מעונש ההשעיה בסוף עונת 2009, חל קרע בינו ובין המנהל הספורטיבי, יוהאן ברוינל. ברוינל הקים יחד עם ארמסטרונג את קבוצת רדיושק וכל רוכביה הבכירים של הקבוצה, למעט קונטדור ווינוקורוב, עברו עם ברוינל וארמסטרונג לקבוצת רדיושק. אסטנה גייסה מספר רוכבים ספרדים כדי שיסייעו לקונטדור להתמודד בטור דה פראנס. למרות החלשותה המשמעותית הצליחה הקבוצה לזכות בהישגים נכבדים ב-2010. קונטדור ניצח בטור דה פראנס של 2010 ובמספר מרוצי קטעים, ביניהם גם פריז - ניס ווינוקורוב ניצח במרוץ החד-יומי החשוב, לייז'–בסטון–לייז'.
היסטוריה > 2011

בתום עונת 2010 עזב קונטדור את הקבוצה. רוכבי הקבוצה ניצחו במהלך העונה בקטעים בודדים במרוצי קטעים. רוכב הקבוצה, הצ'כי רומן קרויציגר, ניצח בקטגוריית הרוכב הצעיר בג'ירו ד'איטליה של 2011.
היסטוריה > 2014

בטור דה פראנס בשנת 2014, ניצח רוכב הקבוצה, וינצ'נצו ניבאלי.
היסטוריה > פרמייר טק

החל מ-2021 נכנסה חברת פרמייר טק הקנדית כספונסר המסחרי הראשי של הקבוצה, מה שגרם לשינוי שם הקבוצה לראשונה מזה 9 שנים ל"אסטנה-פרמייר טק".
סגל הקבוצה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא סגל הקבוצה מעודכן לשנת 2022.
איטליה לאונרדו באסו
איטליה סמואלה באטיסטלה
איטליה מנואלה בוארו
קזחסטן גלב ברוסנסקי
קולומביה רודריגו קונטררס
איטליה ולריו קונטי
דרום אפריקה סטפן דה בוד
ספרד דויד דה לה קרוס
ארצות הברית ג'ו דומברווסקי
קזחסטן יבגני פדורוב
איטליה פאביו פלינה
איטליה מיקלה גאזולי
ספרד עומאר פראיילה
קזחסטן יבגני גידיך
קזחסטן דימיטרי גרוזדב
קולומביה סבסטיאן הנאו
קולומביה סרחיו הנאו
קזחסטן אלכסיי לוצנקו
איטליה דוידה מרטינלי
איטליה ג'אני מוסקון
קזחסטן יורי נאטרוב
איטליה אנטוניו ניבאלי
איטליה וינצ'נצו ניבאלי
קזחסטן נורברגן נורליחאסים
קזחסטן ואדים פרונסקי
ספרד חאבייר רומו
קזחסטן ניקיטה סטלנוב
קולומביה הרולד טחדה
קזחסטן ארטיום זאחרוב
הערות שוליים

↑  "Cycling News". BBC News. נבדק ב-2007-07-26.
↑  "Vinokourov fired by Astana team". BBC News. נבדק ב-2007-07-30.
↑  Astana Cycling Team, Team News & Press Releases
↑  Astana becomes Astana-Premier Tech for 2021, cyclingnews.com
ארטורו שוורץ

| --- | --- |

 לידה:  3 בפברואר 1924 אלכסנדריה, מצרים 
 פטירה:  23 ביוני 2021 (בגיל 97) מילאנו, איטליה 
 מדינה:  איטליה 
 מקום קבורה:  בית הקברות הגדול במילאנו 
 פרסים והוקרה:  דוקטור לשם כבוד מאוניברסיטת תל אביב 
 אתר רשמי
 
ארטורו אומברטו סמואלה שוורץ (בערבית: ارتورو شوارتز;בגרמנית ואיטלקית: Arturo Umberto Samuele Schwartz ‏ 3 בפברואר 1924 – 23 ביוני 2021) היה היסטוריון, מבקר אמנות, משורר, סוחר אמנות ואספן אמנות יהודי-איטלקי.
ביוגרפיה

שוורץ נולד בשנת 1924 בעיר אלכסנדריה שבמצרים למשפחה יהודית. בשנת 1949 גורש שוורץ ממצרים בעקבות פעילות פוליטית ציונית. הוא היגר לאיטליה והתיישב בעיר מילאנו. שם, פתח חנות ספרים ואחר כך גלריה לאמנות הנושאת את שמו. הוא היה קשור אל קבוצת האמנים הסוריאליסטים ובייחוד אל מאן ריי, אנדרה ברטון ומרסל דושאן.
בשנת 1967 פרסם שוורץ את ספרו "The Complete Works of Marcel Duchamp" על מרסל דושאן. הספר עב הכרס משמש גם כקטלוג של עבודותיו של האמן ומכיל פרשנות ביוגרפית לעבודתו. שוורץ, שהיה בקשרי ידידות ועסקים עם דושאן, טען כי האמן, שנפטר בשנת 1968, קרא את הטקסט ואישר אותו.
במשך השנים נוצרו קשרים הדוקים בין שוורץ לבין מוזיאון ישראל בירושלים. בשנת 1972 תרם שוורץ סט של העתקים מיצירות הרדי מייד של מרסל דושאן למוזיאון. בשנת 1991 תרם שוורץ למוזיאון ספרייה המכילה ספרים, ספרי אמן, מכתבים וחומר תיעודי על תנועות הדאדא והסוריאליזם. אוסף אמנות גדול בן כ-700 יצירות אמנות הקשורות לתנועת אלו נתרם על ידו בשנת 1998. כ-250 מתוכן הוצגו בשנת 2000 בתערוכה "לחלום בעיניים עצומות". תצוגה מקיפה נוספת של העבודות נערכה בשנת 2007 בתערוכה "סוריאליזם ומה שמעבר במוזיאון ישראל". בשנת 2001 תרם שוורץ אוסף נוסף ובו יצירות אמנות של אמנים ישראלים.
נפטר במילאנו ב-23  ביוני 2021.
הערות שוליים

↑  ראו: Rick Radin, Arturo Schwartz - benefactor to art and Israel
| --- | --- |
בקרת זהויות :  NLI: 987007267725105171  BIBSYS: 97048088  BnF: cb119241893 (data)  CANTIC: a12134946  CiNii: DA05603262  GND: 119406594  ICCU: CFIV009220  ISNI: 0000 0003 6859 1495  LCCN: n50003918  LNB: 000229218  NLA: 35484418  NTA: 075003058  RERO: 02-A000145743  SNAC: w60g5qvf  SUDOC: 027129071  Trove: 969720  ULAN: 500325737  VIAF: 54154160   WorldCat (עם VIAF): 54154160
בורגו (רובע)

| --- | --- |


מאוזוליאום הדריאנוס - כיום טירת סנטאנג'לו. ניתן לראות את שרידי המאוזוליאום בבסיס אבני הטופה שבתחתית המבנה.
 מידע
 עיר:  רומא 
 תאריך ייסוד:  1586 
 שטח:  48.77 הקטאר 
 אוכלוסייה:  2,728 (31 בדצמבר 2020)
 קואורדינטות:  41°54′15″N 12°27′42″E﻿ / ﻿41.904066°N 12.461629°E﻿ / 41.904066; 12.461629
 
 
בורגו (באיטלקית: Borgo) או אי בורג'י (באיטלקית: I Borghi) הוא שמו של הרובע הארבעה עשר מבין רובעי העיר רומא בירת איטליה.
סמל הרובע מתאר אריה, אשר הופיע על שלט האצולה של האפיפיור סיקסטוס החמישי אשר הפך את הרובע לחלק מהעיר רומא ולרובע ה-14 של העיר.
הרובע גובל בקריית הוותיקן ובכיכר פטרוס הקדוש במערב, בנהר הטיבר במזרח, ברובע פראטי בצפון וברובע טרסטוורה בדרום.
רובע זה אינו שייך למוניצ'יפיו I בדומה למרכז רומא, אלא למוניצ'יפיו 18, יחד עם רובע פראטי.
היסטוריה > העת העתיקה

האזור המהווה כיום את רובע בורגו, היה, בתקופת האימפריה הרומית חלק מהרובע ה-14 מבין רובעי רומא כפי שהעיר חולקה על ידי הקיסר אוגוסטוס. לאחר החלוקה נקרא הרובע בשם "טרנסטיברים" (בלטינית: Transtiberim - "מעבר לטיבר") וכן "אגר וטיקאנוס" (Ager Vaticanus) על שם האוגורים (חוזי העתידות הצופים בציפורים) האטרוסקים שהיו באזור בעבר (גבעת ג'יאניקולו הסמוכה אפשרה צפייה בציפורים).
קודם לתקופת האימפריה שימש האזור בעיקר כאזור קבורה, ולא כאזור מגורים בשל המלריה שהייתה נפוצה בו. בתקופת האימפריה הרומית נבנו באזור וילות רבות וגנים ("הורטי" של עשירי רומא, ובהם הגנים של אגריפינה, רעייתו של גרמניקוס שנקראו "הורטי אגריפינה" (Horti Agrippinae), וגני דמיטיה לונגינה, רעייתו של דומיטיאנוס שנקראו "הורטי דמיטיאה" (Horti Domitiae)
לרגלי גבעת הוותיקן הצטלבו שתי דרכים רומאיות: הויה קורנליה, אשר התחברה לויה אורליה בסמוך לטרקוויניה והוויה טריאומפאליס (דרך המצעדים הרומית), שהתחברה בהמשך לויה קאסאיה.
הקיסר קליגולה בנה על גבעת הוותיקן את ה"קירקוס גליאנוס" אשר הורחב על ידי הקיסר נירון. במרכז מגרש הקירקוס ניצב אובליסק (אשר ניצב גם כיום במרכז כיכר פטרוס הקדוש, למול בזיליקת פטרוס הקדוש.
הקיסר נירון החליף את גשר העץ מעל הטיבר, עליו עברה דרך המצעדים, בגשר אבן, אשר את שרידיו ניתן לראות גם כיום, והקיסר אדריאנוס בנה מאוזוליאום בסמוך לנהר (המהווה כיום את טירת סנטאנג'לו).
האירוע המשמעותי ביותר בהיסטוריה של הרובע, היה הריגתו של פטרוס הקדוש בשנת 67 לרגלי גבעת הוותיקן. פטרוס נקבר לרגלי הגבעה, וקברו הפך לאתר עלייה לרגל לנוצרים.
האפיפיור אנאקלטוס בנה כנסייה מעל הקבר, ובשנת 324 נבנתה באתר בזיליקה על ידי הקיסר קונסטנטינוס. בזיליקה נודעת כיום כבזיליקת פטרוס הקדוש הישנה, וזו הוחלפה במהלך המאה ה-16 בבזיליקת פטרוס הקדוש של ימינו.